b'\n_START_ARTICLE_\nE-Boks Sony Ericsson Open 2010\n_START_PARAGRAPH_\ne-Boks Sony Ericsson Open 2010 var en professionel tennisturnering for kvinder, der blev spillet indend\xc3\xb8rs p\xc3\xa5 hard court. Det var den f\xc3\xb8rste udgave af turneringen, der var en del af WTA Tour 2010, hvor den var kategoriseret som en WTA International-turnering. Kampene blev afviklet i Farum, Danmark i perioden 2. \xe2\x80\x93 8. august 2010. Det var den f\xc3\xb8rste WTA-turnering nogensinde i Danmark._NEWLINE_Turneringen havde 32 deltagere i single med Caroline Wozniacki som topseedet. I doubler\xc3\xa6kken var der 16 par med tyskerne Julia G\xc3\xb6rges og Anna-Lena Gr\xc3\xb6nefeld som topseedede. Alle favoritterne vandt: Wozniacki besejrede Kl\xc3\xa1ra Zakopalov\xc3\xa1 med 6-2, 7-6 i finalen, mens G\xc3\xb6rges og Gr\xc3\xb6nefeld vandt 6-4, 6-4 over Vitalija Djatjenko og Tatjana Putjek.\n_START_SECTION_\nDamesingle\n_START_PARAGRAPH_\nHovedturneringen havde deltagelse af 32 spillere. Heraf havde de 24 f\xc3\xa5et adgang p\xc3\xa5 grundlag af deres placering p\xc3\xa5 verdensranglisten, mens fem spillere hvder kvalificeret sig via kvalifikationsturneringen. Endelig var tre spillere blevet tildelt et wildcard.'